section_heading: Usporedba s izvornikom
paragraph_text: Raskid Frodova i Samova prijateljstva, zbog Gollumovih spletki, ne događa se u knjizi, ali su scenaristi to ipak ubacili kako bi dodali malo dramatičnosti i kompleksnosti Frodovu liku. U filmu Frodo sam ulazi u Shelobinu jazbinu, dok u knjizi on i Sam ulaze zajedno. Ovo je učinjeno kako bi se scena učinila malo strašnijom jer je Frodo sam, a Sam ga spašava u zadnji čas. Osim toga, u filmu ne znamo da Sam ima prsten sve dok ga ne vraća Frodu, dok u knjizi čitatelji znaju da Sam ima prsten. Scenaristi su prepravili u Gollumov pad u lavu Klete gore jer su mislili kako je Tolkienova originalna ideja (Gollum se jednostavno posklizne i padne) bila neuzbudljiva. Originalna ideja je čak bila da Frodo herojski gurne Golluma s litice i uništi njega i Prsten, ali produkcijska ekipa je zaključila kako bi ispalo da Frodo ubija Golluma. Kao rezultat svega, Frodo i Gollum su se potukli za Prsten. Nakon toga obojica nesretno padaju s ruba i uništavaju Prsten. mini|180px|Prikaz Annatara, Saurona, u njegovu anđeoskom obliku Dvije su promjene u Bitci kod Crnih Dveri: Merry u knjizi nije prisutan ondje, a Pippin ne ubija trola kao što to čini u romanu. Planirana je i veća promjena: Sauron je trebao sam doći u fizičkom obliku kako bi se obračunao s Aragornom, kojeg bi spasilo uništenje Prstena. Jackson je shvatio da bi to zasjenilo Aragornovo herojstvo u skretanju pažnje Sauronove vojske unatoč njihovoj brojčanoj premoći, pa je u završnoj verziji filma kompjuterski stvoren trol prikazan preko Saurona.